Blogi žmonės (komedija)

Blogi žmonės () – amerikiečių juodoji komedija, kuri pasirodė 2016 m. Filmo scenarijų parašė ir režisavo Alex Petrovitch.

Siužetas 

Filmą sudaro keletas tarp savęs nesusijusių pasakojimų. Tarp jų pasirodo žinių reportažai apie mero paklydimus.

Pirmiausia, žudikai laukia savo aukos viešbučio numeryje. Apie būsimą užsakymą žino tik tiek, kad taikinys apsigyvens gretimame numeryje 201. Jie laukia 202–ame. Laukiant kyla ilga diskusija apie tai, kad derėtų būti mandagiam ir pagarbiam, kaip teisingai vadinti azijiečių, afrikiečių kilmės asmenis. Į diskusiją vėliau įsitraukia ir pasmerktasis. Užsakymas įvykdomas, nusiunčiama klientui aukos nuotrauka ir gaunamas atsakymas, kad ne tą vyruką pašalino.

Žinių vedėjas svaiginasi narkotikais prieš pat eterį. Vėliau pranešama naujiena, kad meras sumokėjo prostitutei už suteiktas paslaugas.

Pasakojama apie Smithų šeimyną. Ana ir Deivas nori įsivaikinti, laukia ir ruošiasi pokalbiui su socialine darbuotoja. Lyg tyčia ji pasirodo kitokia: vegetarė, žydų ir afroamerikiečių kilmės, nebaigusi prestižinio koledžo, nenorinti turėti vaikų ir dar lesbietė. Smithų šeimynėlė jai pasirodė išsilavinę ir protingi, tačiau šalti, viską apskaičiuojantys, net manjakiški. Galimai, rasistai, gerai apie save galvojantys. Galiausiai įvyksta socialinis konfliktas. Po kurio laiko rodo, kad Smitai parsiveža kūdikį, o socialinė darbuotoja uždaryta narve pas juos namuose.

Žiniose dalyvauja prostitutė Britnė ir pasakoja apie ryšius su meru. 

Pedantiškas vyrukas susipažįsta su banglentininke pažinčių svetainėje. Jie susitinka ir puikiai supranta, kad netinka vienas kitam, bet gerai praleidžia naktį. Veiksmas nukeliamas po pusmečio. Jie gyvena kartu. Merginą erzina jo pedantiškumas ir tvarkingumas, o vyrukas pyksta dėl jos nevalyvumo. Vyksta barniai ir konfliktai.

Meras įrodinėja, kad nieko nepamena. O jeigu nepamena, vadinasi negali paaiškinti, kas nutiko mašinoje.

Aktorė Džiulijana negauna vaidmens jau 9 metus. Ji išnuomavo kambarį atvykėlei iš kaimo. Pasikvietė ją į kastingą, o prodiuseris Benas susižavėjo Meibelinos natūralumu. Džiulė po tokio suktrėtimo pateko į kliniką dvasiškai neįgaliems.

Meras ir toliau dievagojasi, kad yra nekaltas ir tapo sąmokslo auka.  

Mergina susitikinėjo su vaikinu. Įlindo į kompiuterio susirašinėjimus ir staiga paaiškėjo, kad jis turi dar vieną merginą. Jos susitiko ir sugalvojo, kad reikėtų nubausti išdaviką. Atėjo pas Dereką į svečius, nušovė buvusį meilužį, bet staiga pasirodė trečia pana. Keila, Dana ir naujoji pažįstama nuvyko į dykumą. Ten iškasė duobę, kad atsikratytų lavono. Tuo pačiu atsikratė ir trečiosios merginos. Jos grįžta į miestą, tačiau jas ima kankinti paranoja.

Veikėjai 
 Aktorius – veikėjas 
 Euriamis Losada – žudikas Maksas. Lotynų amerikietis pagal kilmę, tačiau nepagarbus kitoms nacijoms.
 Andy Mackenzie – žudikas Redas. Barzdočius, kuris reikalauja iš savo kolegos pagarbos ir mandagumo.
 Justin Shipley – žudikų būsima auka Lloydas.
 Ben Gleib – Rob Richards narkotikus vartojantis žinių pranešėjas.
 Anne Girard –	žinių pranešėja Sara Saunders.
 Jeneta St. Clair – prostitutė Britney Cummings, kuri ėmė iš mero pinigus už paslaugas.
 Christopher Goodman –	meras Jimmy Charmichael, kuris įklimpo į sekso skandalą, bet tikina, kad nieko nepamena, tad negali pasakyti ar nusidėjo.
 Rosalind Rubin – Anna Smith, kuri labai nori įsivaikinti kūdikį.
 Nate Weisband	– Dave Smith, norintis įsivaikinti kūdikį.
 Sita Young – socialinė darbuotoja (vegetarė, nebaigusi koledžo, lesbietė ir žydų/afroamerikiečių kilmės).
 Bradley Fletcher – pedantiškas nuobodyla, respublikonas Deilas ().
 Sara Fletcher	– Sage nevala banglentininkė, kurią Deilas vadina hipe.
 Leah McKendrick – Alyssa, Sagės geriausia draugė ir patarėja.
 Jason Faunt –	prodiuseris Benas.
 Maria Falgione - Maybelline, kuri sužavėjo natūralumu.
 Haley Mancini	– Juliana, aktorė, kuri negavo vaidmens, o sužinojusi, kad provincialė apžavėjo visus ėmė jai pavydėti ir išprotėjo.
 Danny Wildman	– mergišius Derrick, kuris vienu metu susitikinėjo su keletu merginų.
 Crystal Rivers – Julie, trečioji mergina, kurią dykumoje užkasė kartu su Deriko kūnu.
 Deanna Smith – Dana, kerštinga mergina.
 Katherine Randolph – Kayla, kerštinga mergina.
 Ken Bahn – Pradeep (vaidinantis save, Ken Bhan).

Nuorodos 
 IMDB profilis
 Kinopoisk.ru svetainės duomenys
 Kinokrad.co svetainėje
 Kinogo.cc svetainėje 
 My-hit.org svetainėje

Šaltiniai 

2016 filmai
Komedijos